armvectores/hy_wikipedia_2023 huggingface dataset:
Եժի Կավալերովիչ

Եժի Ֆրանցիշեկ Կավալերովիչ (լեհ.՝ Jerzy Franciszek Kawalerowicz, հունվարի 19, 1922(1922-01-19)[…], Գվիզդեց, Q11825633?, Stanisławów Voivodeship, Լեհաստանի Երկրորդ Հանրապետություն - դեկտեմբերի 27, 2007(2007-12-27)[…], Վարշավա, Լեհաստան), ծագումով հայ լեհ կինոռեժիսոր, դրամատուրգ։


== Կենսագրություն ==
Ծնվել է Լեհաստանի Գվոզդեց քաղաքում։ Ըստ իր խոստովանության նախնիները եղել են հայ, որոնք դեռևս 17-րդ դարավերջին, փախչելով հալածանքներից, բնակություն են հաստատել Լեհաստանում։ Պապերն ապրել են Լվովում և լեհական պետությանը մատուցած ծառայությունների համար արժանացել են ասպետական աստիճանի, դրանից էլ առաջացել է նրանց Կավալերով ազգանունը։ Մասնագիտական կրթությունն ստացել է Կրակովի կինոինստիտուտում (1946), ապա ուսումը շարունակել նույն քաղաքի գեղարվեստների ակադեմիայում և ավարտել այն 1948 թվականին։ Նախ աշխատել է որպես ռեժիսորի օգնական, ապա ինքը նկարահանել է ֆիլմեր, որոնք արժանացել են բազմաթիվ մրցանակների, ցուցադրվել աշխարհի շատ երկրներում։ 1953-1954 թվականներին դասավանդել է Լոձ քաղաքի պետական կինոդպրոցում։ 1955 թվականին դարձել է «Կադր» կինոմիավորման գեղարվեստական ղեկավարը և ղեկավարել այն մինչև 1968 թվականը։ 1966 թվականից լեհ կինեմատոգրաֆիստների միության նախագահն է եղել։ Արժանացել է լեհական կառավարության պետական մրցանակների։ 1967 թվականին իր տիկնոջ՝ կինոդերասանուհի Լյուցինա Վինիցկայայի հետ այցելել է Հայաստան։


== Ստեղծագործական կյանք ==
Կավալերովիչին առաջին հաջողությունը բերել է «Ցելյուլոզ» (1954 թվականին խորհրդային էկրաններում՝ «Կյանքի ճանապարհը») և «Փռյուգիական աստղի ներքո» (1954) դիլոգիան՝ նվիրված լեհ աշխատավորության դասակարգային ինքնագիտակցության արթնացմանն ու պայքարին։ Սուր արկածային ոճով նույն թեման է շոշափում «Ստվեր» (1956, խորհրդային էկրաններում՝ «Ո՞վ է նա») ֆիլմը։ Պատերազմի ողբերգական հետևանքների մասին է պատմում «Մեծ պատերազմի իսկական վերջը» (1957, խորհրդային էկրաններում՝ «Դա չի կարելի մոռանալ») կինոնկարը, իսկ «Գնացք» (1959), «Մայրապետ Իոհաննան ի հրեշտակաց» (1961) և «Փարավոն» (1965) ֆիլմերը հոգեբանական-փիլիսոփայական բնույթի աշխատանքներ են։


== Ծանոթագրություններ ==


== Արտաքին հղումներ ==
Սվետլանա Գյուլյանի «Հայերը համաշխարհային կինոյում» հոդվածը «Ազգային գաղափար» ամսագրում(չաշխատող հղում)
Մարկե

Մարկե (Marche), վարչական մարզ Իտալիայում, Ապենինյան թերակղզու հյուսիս-արևելքում։
Ընդգրկում է Անկոնա, Պեզարո և Ուրբինո, Ասկոլի Պիչենո, Մաչերատա գավառները։ 	Տարածությունը 9, 7 հազար կմ² է, բնակչությունը 1358, 4 հազար մարդ (1980)։ Գլխավոր քաղաքն ու նավահանգիստը՝ Անկոնա։
Ռելիեֆը լեռնա-բլրային է։ Ծովամերձ նեղ շերտը կտրտված է Տրոնտոյի, Մետաուրոյի և Պոտենցայի գետահովիտներով։ Ագրարային մարզ է։ Զբաղվում են հացահատիկի, շաքարի ճակնդեղի մշակությամբ, խաղողագործությամբ, անասնապահությամբ, շերամապահությամբ, ձկնորսությամբ։ Կան նավթավերամշակման, նավաշինական, քիմիական, թղթի, ցեմենտի, ծխախոտի, սննդի արդյունաբերության ձեռնարկություններ։
Սաուիպե

Սաուիպե (պորտուգալերեն՝ Sauipe), ծովափնյա առողջարանային բնակավայր Բրազիլիայի Բաիա նահանգի հյուսիսային մասում, Մատա դե Սան Ժուան համայնքի կազմում։ Բնակարանների չափազանց բարձր գների պատճառով այստեղ մշտապես բնակվողները սակավաթիվ են։ Տարածքը գրեթե ամբողջությամբ զբաղեցրել են բարձրակարգ հյուրանոցներն ու առողջարանները՝ կազմավորելով Բրազիլիայի ամենաընդարձակ զբոսաշրջային համալիրը։
Անվանումն ստացել է տեղի գետի անունից։


== Զբոսաշրջություն ==
Բնակավայրը լայն ճանաչում ու համբավ է ձեռք բերել առաջին հերթին Կոստա դու Սաուիպե զբոսաշրջային-առողջարանային համալիրի շրջանակում գործող չորս ընդարձակ ու բարձրակարգ առողջարանների շնորհիվ, որոնք ընդհանուր առմամբ զբաղեցնում են ավելի քան 176 հեկտար տարածք՝ մերձակա միջազգային օդանավակայանից՝ Սալվադորի Deputado Luís Eduardo Magalhães International Airport-ից գտնվելով մոտավորապես 75-80 կիլոմետր հեռավորության վրա։
Իր մեծ չափերի ու հարմարավետության շնորհիվ Սաուիպեն հյուրընկալել է այնպիսի նշանակալից միջոցառումներ, ինչպես՝ թենիսի Բրազիլիայի բաց առաջնությունը (2001-2011), լողափնյա ֆուտբոլի 2001 թվականի աշխարհի առաջնությունը, Mercosur անվանումը կրող ընդհանուր շուկայի խորհրդի XXXVI ժողովը, ֆուտբոլի աշխարհի 2014 թվականի առաջնության (ՖԻՖԱ-ի գավաթի խաղարկության) կիսաեզրափակիչ խաղերից մեկը ։
Զբոսաշրջա-առողջարանային համալիրի մերձակայքում է գտնվում Eco Parque Sauipe բնապահպանական տարածքը, որի 66 հեկտարի վրա կազմակերպվել է մերձատլանտյան անտառների բուսական ու կենդանական հարուստ աշխարհների նմուշատեսակների պահպանությունը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Official website of Costa do Sauipe (in Portuguese)
Ճաղատ (լեռնագագաթ)

Ճաղատ, լեռնագագաթ Հայաստանի Սյունիքի մարզում, Շինուհայրի հարթավայրի հարավային մասում, Որոտան գետի ձախափնյակում, Շինուհայր գյուղից 1 կմ հարավ-արևելքում։ Բարձրությունը՝ 1235 մետր։


== Ծանոթագրություններ ==
Մոնտեմուռո

Մոնտեմուռո (իտալերեն՝ Montemurro), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1554 մարդ, բնակչության խտությունը կազմում է 28 մարդ/կմ²։ Զբաղեցնում է 56,54 կմ² տարածք։ Փոստային ինդեքսն է՝ 85053։ Հեռախոսային կոդը՝ 0971։


== Ծանոթագրություններ ==
(7978) Նիկնեստերով

(7978) Նիկնեստերով (անգլ.՝ Niknesterov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 27-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,152779 ա. մ., առավելագույնը մոտենում է 1,8315 ա. մ. հեռավորության վրա և հեռանում 2,474 ա. մ.։ Արեգակի շուրջ մեկ ամբողջական պտույտ է կատարում 1153,71 երկրային օրվա ընթացքում, իր ուղեծրով շարժվելով միջինում 0,312036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7978) Նիկնեստերով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախտիրկայի շրջան

Ախտիրկայի շրջան (ուկրաիներեն՝ Охтирський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Ախտիրկա։


== Աշխարհագրություն ==
Շրջանի տարածքի մակերեսը կազմում է 1287 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 31206 մարդ։ Բնակչության խտությունը կազմում էր 24,25 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Խոյուզ

Խոյուզ, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(6420) Ռիհեյիյայա

(6420) Ռիհեյիյայա (անգլ.՝ Riheijyaya), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 14-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,990159 ա. մ., առավելագույնը մոտենում է 2,6921 ա. մ. հեռավորության վրա և հեռանում 3,2882 ա. մ.։ Արեգակի շուրջ մեկ ամբողջական պտույտ է կատարում 1888,6 երկրային օրվա ընթացքում, իր ուղեծրով շարժվելով միջինում 0,190617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6420) Ռիհեյիյայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիլիան Ստայլզ-Ալեն

Լիլիան Ստայլզ-Ալեն (հուլիսի 28, 1896(1896-07-28) - հուլիսի 15, 1982(1982-07-15)), 20-րդ դարակեսի բրիտանացի սոպրանո։


== Վաղ կյանք ==
Լիլիան Էլիզաբեթ Ալենը ծնվել է Լոնդոնի Ուեստ Էնդի Մարիլեբոն թաղամասում 1890 թվականին և հետագայում վերցրել նաև մոր օրիորդական ազգանունը։
Երաժշտական կրթությունն ստացել է թատրոնի ու երաժշտության գիլդհոլյան դպրոցում, որտեղ 1909 թվականին արժանացել է կոնտրալտոների համար նախատեսված շերիֆի մրցանակին, հետո նաև Վիեննայում՝ լրջորեն ուսումնասիրելով լիդ ժանրը։


== Կարիերա ==
Կարիերան հիմնականում ծավալել է համերգային բեմերում, քանի որ կազմվածքը հարմար չէր օպերային ներկայացումներում հանդես գալու համար։ Թատերական առաջին դերակատարումը եղել է 1919 թվականին բեմադրված «Eastward Ho!»  կոմեդիայում։
1920-ական թվականներին հայտնի էր որպես կայացած համերգային սոպրանո։ Ելույթ է ունեցել Բյուրեղապակյա պալատում տեղի ունեցած հենդելյան փառատոնին,  Արթուր Սալլիվանի «Ոսկե լեգենդ» կանտատայում, «Մեսսիայում», Վերդիի «Ռեքվիեմում», Բեթովենի «Սիմֆոնիա № 9»-ում, Հենդելի «Սողոմոնում», Սեմյուել Քոլրիջ-Թեյլորի «Հայավաթայի երգեր»-ում և Մենդելսոնի «Էլիջա» օրատորիայում։
Ի հավելումն ստանդարտ երգացանկի՝ կատարել է նաև Առնոլդ Շյոնբերգի «Gurre-Lieder»-ը, Ֆրեդերիկ Դիլիուսի «A Mass of Life» կանտատը, Գուստավ Մալերի «8-րդ սիմֆոնիան»։
1938 թվականի հոկտեմբերի 5-ին Ռալֆ Վոան Ուիլյամսի «Serenade to Music» ստեղծագործության 16 սկզբնական կատարողներից մեկն էր․ ստեղծագործությունը վերաթողարկվել է խտասկավառակի տարբերակով։
Թեև արտաքնապես հարմար չէր օպերային բեմում ելույթ ունենալու համար, Ստայլզ-Ալենը BBC հեռարձակումների համար հանդես է եկել առաջատար օպերային դերերգերի ստուդիական կատարումներով, այդ թվում՝ Հենդելի «Ռոդելինդան» ու Գլյուկի «Արմիդեն»։
«Էդիսոն Բել» ձայնագրման անգլիական ընկերության համար կատարել է մի շարք օպերային արիաների ձայնագրություններ (մի մասն իտալերենով), օրատորիական մեներգերի ու երգերի ձայնագրություններ։ Սրանց մեծ մասը բավականին հազվագյուտ են և խտասկավաառակների վրա դեռ չեն թողարկվել։
Նրա աշակերտների թվում էր, ի թիվս այլոց, նաև Ջուլի Էնդրյուսը։
Վախճանվել է Անգլիայի Կենտ կոմսության Թանբրիջ Վելս քաղաքում։


== Ծանոթագրություններ ==
The Times Digital Archive - InfoTrac Web. (Accessed 3 July 2007) (requires subscription)
Հուշանվեր (ֆիլմ, 2019)

«Հուշանվեր» (անգլ.՝ «The Souvenir»), 2019 թվականի ամերիկա-բրիտանական դրամատիկական ֆիլմ, որը նկարահանել է ռեժիսոր Ջոաննա Հոգը։ Վերջինս եղել է նաև ֆիլմի սցենարի հեղինակը։ Գլխավոր դերերում նկարահանվել են Օնոր Բիրնը, Թոմ Բերքը և Թիլդա Սուինտոնը։


== Սյուժե ==
Ջուլիան կինոդպրոցի երիտասարդ ուսանողուհի է, որ հարաբերություններ ունի Էնթոնի անունով տղամարդու հետ։ Այս մտերմությունը հանգեցնում է թշնամանքի աղջկա մոր հետ, որը դեմ է այդ հարաբերություններին։


== Դերերում ==


== Թողարկում ==
Ֆիլմի պրեմիերան կայացել է 2019 թվականի հունվարի 27-ին «Սանդենս» 35-րդ կինոփառատոնում։ A24-ը և Curzon Artificial Eye-ը ձեռք են բերել համապատասխանաբար ԱՄՆ-ում և Մեծ Բրիտանիայում ֆիլմի տարածման իրավունքները։ 2019 թվականի մայիսի 17-ին ֆիլմը վարձույթում է հանվել ԱՄՆ-ի տարածքում։ Մեծ Բրիտանիայում պրեմիերան նշանակվել է 2019 թվականի օգոստոսի 30-ին։


== Արձագանքներ ==
Rotten Tomatoes կայքում ֆիլմն ունի 90 % վարկանիշ 108 գրախոսությունների հիման վրա՝ 8,07/10 միջին գնահատականով։ The Metacritic կայքում ֆիլմն ունի 100 հնարավորից 92 միավոր՝ հիմնված 40 գրախոսության վրա, որը համապատասխանում է «համընդհանուր ճանաչում» կարգավիճակին։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Հուշանվեր»(անգլ.) ֆիլմը Internet Movie Database կայքում
Աղքյորփի (գյուղ)

Անվան այլ կիրառումների համար տե՛ս՝ Աղքյորփի (այլ կիրառումներ)Աղքյորփի (վրացերեն՝ ახქერფი - Ախքերփի), հայաբնակ գյուղ Վրաստանի Քվեմո Քարթլիի մարզի Մառնեուլի շրջանում, Վիրահայոց լեռների հյուսիսային լանջին, Լալվարից սկիզբ առնող Աղքյորփի գետակի ափին, վարչական կենտրոն Մառնեուլ քաղաքից 60 կմ հեռավորության և ծովի մակարդակից 1019 մետր բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 742 բնակիչ, հիմնականում հայեր, որից 352 տղամարդ և 390 կին, իսկ 2014 թվականի տվյալների համաձայն, գյուղում ապրում էր 610 մարդ, որից 286 տղամարդ և 324 կին։
Գյուղի մոտակայքում է գտնվում Մեծ Հայքի Գուգարք նահանգի Բողնոփոր գավառի հայտնի Խուճապի վանքը (13-րդ դար), որը սակայն տարածքային առումով պատկանում է Հայաստանին։


== Ծանոթագրություններ ==
Կլարսի

Կլարսի (վրաց.՝ კლარსი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Գորիից հեռու է 25 կմ։


== Ծանոթագրություններ ==
Մարդիկ ամեն ինչ չգիտեն

«Մարդիկ ամեն ինչ չգիտեն» (ռուս.՝ «Люди не всё знают»), 1963 թվականի խորհրդային ֆիլմ, որը նկարահանել է ռեժիսոր Նիկոլայ Մակարենկոն։ «Մարդկային արյունը ջուր չէ» և «Դմիտրո Գորիցվիտ» ֆիլմերի ուղղակի շարունակությունն է և ռեժիսորի կինոեռերգության եզրափակիչ ֆիլմը՝ հիմնված Միխայիլ Ստելմախի «Մարդկային արյունը ջուր չէ»  և «Մեծ հարազատություն» վեպերի վրա։
Եղել է ԽՍՀՄ կինովարձույթի առաջատարներից մեկը․ ֆիլմը դիտել է մոտ 21 100 000 հանդիսատես։


== Սյուժե ==
Ֆիլմի գործողությունները տեղի են ունենում Ուկրաինայի տարածքում Հայրենական մեծ պատերազմի տարիներին։ Պարտիզանական ջոկատի հրամանատար և ժողովրդական վրիժառու Դմիտրո Գորիցվիտը և նրա համագյուղացիները՝ նրա սիրած կին Մարթան, անվախ Գանուսյան, ինչպես նաև Կարմիր բանակի հրամանատարներ Սավվա Տուրը և Միխայիլ Սոզինովը, որոնք ստացած վերքերի պատճառով մնացել են թշնամու թիկունքում, կռվում են նացիստների և նախկին պետլյուրովական Բարաբոլեյի դեմ, որը վերադարձել է Ուկրաինա։


== Դերերում ==


== Նկարահանող խումբ ==
Ռեժիսոր՝ Նիկոլայ Մակարենկո
Սցենարի հեղինակ՝ Նիկոլայ Մակարենկո
Օպերատոր՝ Վադիմ Վերեշչակ
Կոմպոզիտոր՝ Պլատոն Մայբորոդա
Նկարիչ՝ Օլեգ Ստեպանենկո


== Ծանոթագրություններ ==


== Գրականություն ==
Люди не всё знают // Советские художественные фильмы։ 1958—1963. — М.։ Искусство, 1968.- стр. 690
Կեդրովկա (այլ կիրառումներ)

Կեդրովկա, կարող է վերաբերել՝

Կեդրովկա - գետ Ռուսաստանում, Աբաշևայի վտակը
Կեդրովկա - գետ Ռուսաստանում, Ելովկայի վտակը
Կեդրովկա - գետ Ռուսաստանում, Կումիրի վտակը
Կեդրովկա - գետ Ռուսաստանում, Միջին Տերսի վտակը
Կեդրովկա - գետ Ռուսաստանում, Չեսնոկովկայի վտակը
Կեդրովկա - գետ Ռուսաստանում, Սայանզասի վտակը
Դոժվա

Դոժվա (ուկրաիներեն՝ Дожва), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Դոժվա գյուղում բնակվում էր 143 մարդ։ Բնակավայրը զբաղեցնում է 0,879 կմ² տարածք։ Բնակչության խտությունը կազմում էր 162,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բռնցքավոր մեխանիզմ

Բռնցքավոր մեխանիզմ, մեխանիզմ, որի կազմի մեջ սովորաբար մտնում են երկու շարժական օղակ՝ բռունցքն ու հրիչը և անշարժ օղակը՝ կանգնակը։ Բռնցքավոր մեխանիզմը իրագործում է տարվող օղակի (հրիչի) շարժման գործնականորեն պահանջվող գրեթե ցանկացած օրենքը՝ տանող օղակի (մեխանիզմի կինեմատիկայով պայմանավորված կորագիծ պրոֆիլ ունեցող բռունցքի) անընդհատ շարժման դեպքում։ Բռնցքավոր մեխանիզմները կոմպակտ են, հեշտությամբ են ներառնվում մեքենայի ընդհանուր սխեմայի մեջ։ Շփումը փոքրացնելու համար բռնցքավոր մեխանիզմի օղակները պատրաստում են բարձրորակ պողպատներից, մխում են և խնամքով մշակում։ Կիրառվում է մեքենաշինության մեջ, օրինակ՝ ներքին այրման շարժիչներում, մետաղահատ հաստոցներում, սննդի արդյունաբերության մեքենաներում են, որտեղ բռնցքավոր մեխանիզմը իրագործում է աշխատանքային պրոցեսի ծրագրավորումը, ինչպես նաև ավտոմատ մեքենաներում, որտեղ այն կատարում է կառավարման ֆունկցիաները՝ համապատասխան պահին միացնելով ու անջատելով աշխատանքային օրգանները։
Յասնոե (ավան, Ջանկոյի շրջան)

Անվան այլ կիրառումների համար տե՛ս՝ ՅասնոեՅասնոե (ուկրաիներեն՝ Ясне, Ղրիմի թաթարերեն՝ Yasnoye), ավան Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Յասնոե ավանում բնակվում էր 102 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Միքայել Գիգու

Միքայել Գիգու (ֆր.՝ Michaël Guigou, հունվարի 28, 1982(1982-01-28), Ապտ),  ֆրանսիացի հանդբոլիստ, ֆրանսիական «Նիմ» ակումբի և Ֆրանսիայի ազգային հավաքականի ձախ եզրային։ Ամենաշատ պարգևների արժանացած հանդբոլիստներից մեկն է պատմության մեջ։


== Կարիերա ==


=== Ակումբ ===
Միքայել Գիգուն «Ավինյոն» ակումբի սան է։ 1999 թվականին պրոֆեսիոնալ պայմանագիր է կնքել «Մոնպելիե» ակումբի հետ։ Գիգուն «Մոնպելիեում» անցկացրած 20 մրցաշրջանների ընթացքում օգնել է ակումբին 11 անգամ հաղթել Ֆրանսիայի չեմպիոնը, ինչպես նաև օգնել է հաղթել ԵՀՖ Չեմպիոնների լիգայում 2003 և 2018 թվականներին։ Նա 11 անգամ ճանաչվել է Ֆրանսիայի առաջնության լավագույն ձախ եզրային։ 2019 թվականին նա տեղափոխվել է «Նիմ»։


=== Ազգային հավաքական ===
Միքայել Գիգուն 2002 թվականից հանդես է գալիս Ֆրանսիայի հավաքականում, որտեղ անցկացրել է 283 հանդիպում և դարձել 970 գոլի հեղինակ։ Ազգային հավաքականի պատմության ամենաարդյունավետ հինգ խաղացողներից մեկը։


== Վերնագրեր ==
Օլիմպիական խաղերի չեմպիոն՝ 2008, 2012, 2020
Օլիմպիական խաղերի արծաթե մեդալակիր՝ 2016
Աշխարհի գավաթակիր՝ 2009, 2011, 2015, 2017
Եվրոպայի առաջնության հաղթող՝ 2006, 2010, 2014
ԵՀՖ Չեմպիոնների լիգայի հաղթող՝ 2003, 2018
Ֆրանսիական լիգայի հաղթող՝ 2002, 2003, 2004, 2005, 2006, 2008, 2009, 2010, 2011, 2012
Ֆրանսիայի գավաթակիր՝ 2001, 2002, 2003, 2005, 2006, 2008, 2009, 2010, 2012, 2013, 2016
Ֆրանսիայի լիգայի գավաթակիր՝ 2004, 2005, 2006, 2007, 2008, 2010, 2011, 2012, 2014, 2016


== Վիճակագրություն ==


== Ծանոթագրություններ ==


== Արտաքին հղումներ ==
Միքայել Գիգուն «Մոնպելիե» ակումբի կայքում
Միքայել Գիգուն LNH Division 1 կայքում
Լուգուսե

Լուգուսե (էստ․՝ Luguse), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յիգևամաա

Յիգևամաա (էստ․՝ Jõgevamaa կամ Jõgeva maakond), նահանգ Էստոնիայում, գտնվում է երկրի արևելյան մասում։ Վարչական կենտրոնն է Յիգևա քաղաքը։


== Վարչական-տարածքային բաժանում ==
Նահանգը կազմված է 3 քաղաքներից և 10 շրջաններից։
Քաղաքներ՝

Յիգևա
Մուստվեե
ՊիլցամաաՇրջաններ՝

 Յիգևա (էստ․՝ Jõgeva vald)
 Կասեպյաե (էստ․՝ Kasepää vald)
 Պայուսի (էստ․՝ Pajusi vald)
 Պալա (էստ․՝ Pala vald)
 Պալամուսե (էստ․՝ Palamuse vald)
 Պիլտսամաա (էստ․՝ Põltsamaa vald)
 Պուուռմանի (էստ․՝ Puurmani vald)
 Սաառե (էստ․՝ Saare vald)
 Տաբիվեռե (էստ․՝ Tabivere vald)
 Տոռմա (էստ․՝ Torma vald)
		
		
		


== Ծանոթագրություններ ==
Սամտրեդիա

Անվան այլ կիրառումների համար տե՛ս՝ Սամտրեդիա (այլ կիրառումներ)Սամտրեդիա (վրաց.՝ სამტრედია), քաղաք Վրաստանի Իմերեթ երկրամասում։ Բնակչությունը՝ ▼22 444 մարդ (2022)։ Գտնվում է Կոլխիդայի դաշտավայրում, Քութայիսից 25 կմ դեպի արևմուտք։ Կլիման մերձարևադարձային է, մեղմ, խոնավ։ Քաղաքի մոտ հանդիպում են իրար Ռիոնի և Ցխենիսծղալի գետերը։
Սամտրեդիան Հարավային Կովկասի կարևոր երկաթուղային հանգույցներից է (գծեր դեպի Թբիլիսի, Բաթում)։ Սամտրեդիայից 10 կմ հեռավորության վրա գտնվում է Կոպիտնարի միջազգային օդանավակայանը։
Հյուսիսից քաղաքին հարում է Կուլաշի ավանը։


== Ծանոթագրություններ ==
278

278 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 278 թվականն է, 
III դարի 78-րդ տարին։


== Դեպքեր ==


== Ծնունդներ ==


== Մահեր ==
Տարի

Տարին ժամանակի միավոր է, որը համապատասխանում է Երկիր մոլորակի առանցքի մեկ պտույտի տևողությանը Արեգակի շուրջ։ Աստղագիտության մեջ այն համապատասխանում է Երկիր մոլորակի սիդերիկ պարբերությանը։


== Օրացուցային տարի ==
Օրացուցային տարին ցույց է տալիս օրերի քանակը, որի ընթացքում Երկիրը մի ամբողջ շրջան է պտտվում Արեգակի շուրջ։ Գրիգորյան օրացույցով օրացուցային տարին բաժանվում է 12 ամիսների և ընդգրկում է ոչ նահանջ տարիներին 365 օր, իսկ նահանջ տարիներին՝ 366 օր։
Քանի որ Երկիր մոլորակի պտույտը Արեգակի շուրջ անընդմեջ և անհամաչափ դանդաղում է, աստղագիտական դիտարկումներին համաձայն որոշ տարիներին տարվա տևողությունը երկարացվում է կոորդինացիոն վայրկյանով։
Աստղագիտության մեջ տարվա սկզբի համարժեք չկա։  Գրիգորյան օրացույցով տարին սկսում է հունվարի մեկին։ Այլ օրացույցներում որպես տարվա սկիզբ հաճախ ընտրվել է գարնանային գիշերահավասարի օրը։  Իսկ ըստ հին հայկական օրացույցի՝ տարին սկսվում էր Նավասարդ ամսվա1-ին (համապատասխանում է օգոստոսի 11-ին)։ 


== Տարվա եղանակներ ==
Երկրի առանցի թեքությունը տարվա ընթացքում ստեղծում է եղանակները, ինչի արդյունքում փոխվում են նաև ցերեկվա և գիշերվա տևողություները։
Տարին ընդունված է բաժանել չորս տարվա եղանակների, որոնք կոչվում են գարուն, ամառ, աշուն և ձմեռ։ Աստղագիտորեն տարվա եղանակներն իրարից բաժանվում են գիշերահավասարի և առավել երկար լուսային օրվա և գիշերվա օրերին։ Օրացույցով տարվա եղանակների բաժանումը կատարվում է ամիսների 1-ին օրով։
Հետխորհրդային երկրներում հիմնականում գործածվում է օրացուցային եղանակի սահմանումը։  Իսկ եվրոպական երկրներում՝ հիմնականում աստղագիտական տարվա սահմանումը։  Այսինքն՝  գարուն ասելով եվրոպացին հավանաբար նկատի կունենա մարտի 21-ից մինչև հունիսի 21-ը ընկած ժամանակահատվածը, իսկ ռուսը՝ մարտի 1-ից մայիսի 31-ը։


== Այլ գործածումներ ==


=== Ուսումնական տարի ===
Կրթության ոլորտում հաճախ օգտագործվում է ուսումնական տարվա գաղափարը։


=== Ֆինանսական տարի ===
Որոշ երկրներում հաշվապահության մեջ օգտագործվում է ֆինանսական տարվա գաղափարը։  Այն թույլ է տալիս ձեռնարկություններին ընտրել տարեկան հաշվետվություն կազմելու և ներկայացնելու համար այլ սկզբի ժամկետ ընտրել։
Կանգաս դե Մոռասո

Կանգաս դե Մոռասո (իսպ.՝ Cangas de Morrazo), քաղաք և մունիցիպալիտետ Իսպանիայում, մտնում է Պոնտևեդրա պրովիցիայի, ինչպես նաև Գալիսիա ինքնավար մարզի մեջ։ Մունիցիպալիտետ գտնվում է Մորրասո շրջանում։ Տարածքը՝ 38,1 կմ²։ Բնակչությունը՝ 25913 մարդ (2010 թվականի տվյալներով)։ Պրովինցիայի վարչական կենտրոնից գտնվում է 4 կմ հեռավորության վրա։


== Պատմություն ==
Քաղաքը հիմնադրվել է 1160 թվականին։


== Պատկերասրահ ==

		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2008-03-13 at the Wayback Machine.
Página oficial del Ayuntamiento de Cangas do Morrazo Archived 2008-03-13 at the Wayback Machine.
Página sobre turismo en Cangas do Morrazo
Web de información sobre Cangas de Morrazo Archived 2016-10-24 at the Wayback Machine.
Cangas, Turismo Rías Baixas Archived 2007-09-30 at the Wayback Machine.
Origen del nombre Cangas.
Կլյուշնիկի (գյուղ, Պոլտավայի շրջան)

Կլյուշնիկի (ուկրաիներեն՝ Клюшники), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կլյուշնիկի գյուղում բնակվում էր 23 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերբովկա (ավան, Իլինեցկոեի շրջան)

Անվան այլ կիրառումների համար տե՛ս՝ ՎերբովկաՎերբովկա (ուկրաիներեն՝ Вербівка), ավան Ուկրաինայի Վիննիցայի մարզի Իլինեցկոեի շրջանում։
2001 թվականի տվյալներով Վերբովկա ավանում բնակվում էր 538 մարդ։ Բնակավայրը զբաղեցնում է 1,95 կմ² տարածք։ Բնակչության խտությունը կազմում էր 275,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դամետալ

Դամետալ  (գերմ.՝ Dahmetal), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 475 մարդ (ըստ 2010 թվականի դեկտեմբերի 31-ի)։ Տարածքը կազմում է 41,48 կմ²։ Փոստային ինդեքս՝ 12 0 72 055։


== Ծանոթագրություններ ==
Ձմեռային օլիմպիական խաղեր 2022-ի բացման արարողություն

Ձմեռային օլիմպիական խաղեր 2022-ի բացման արարողություն, տեղի է ունեցել 2022 թվականի փետրվարի 4-ին Չինաստանի Պեկին քաղաքի Ազգային մարզադաշտում։ Բացման արարողությունը ղեկավարել է կինոռեժիսոր և պրոդյուսեր Չժան Յիմոուն, ով նախկինում ղեկավարել է 2008 թվականի ամառային օլիմպիական խաղերի բացման և փակման արարողությունները։ Խաղերը պաշտոնապես բացել 1 Չինաստանի կոմունիստական ​​կուսակցության գլխավոր քարտուղար և Չինաստանի Ժողովրդական Հանրապետության նախագահ  Սի Ցզինպինը։


== Արարողության սկիզբ ==
2022 թվականի փետրվարի 4-ին, ժամը 20։00-ին (այսուհետ տեքստում՝ Պեկինի ժամանակով) սկսվել է  հետհաշվարկ 24-ից մինչև 1։ Յուրաքանչյուր  թվի հետ էկրանի վրա չինարեն և անգլերեն ցուցադրվել է չինական արևային օրացույցի սեզոնի անվանումը՝ «անձրևաջրից» «գարնան սկիզբ», որի հետ մեկտեղ  ցուցադրվել է սեզոնին համապատասխան շարժվող պատկեր։ Միևնույն ժամանակ, 24-ից 11-ը ներառյալ սեզոնների համար, չինական գրականության հայտնի ստեղծագործությունների հատվածներ են հայտնվել, օրինակ՝ Դյու Մուի «Աշնանային երեկո» բանաստեղծության երկրորդ հատվածը՝ Աշնան սկիզբ սեզոնի համար. Հետհաշվարկից հետո հայտնվել են լուսինը և թիթեռներ։ Երեխան փչել է մարզադաշտի կենտրոնում տատանվող հսկայական խատուտիկին, որի սերմերը երկինք են բարձրացել, ինչին հրավառություն է  հաջորդել։


== Ազգերի շքերթ ==
Սառցե օլիմպիական օղակների ձևավորումից հետո մարզադաշտում հայտնվել են ողջույններ աշխարհի շատ լեզուներով։ Իսկ ժամը 20։17-ին սկսվել է ազգերի շքերթը[1]։ Ինչպես 2008 թվականի ամառային օլիմպիական խաղերի բացման արարողության ժամանակ, երկրների մուտքի հերթականությունը կախված էր երկրի անվան չինական հիերոգլիվների մասնիկների քանակից։ Առաջին անցնում էին չինարենով անվան քիչ հարվածներ ունեցող երկրները։ Որպես բացառություն՝ Հունաստանը, որպես Օլիմպիական խաղերի հայրենիք՝ առաջինն էր, իսկ Չինաստանի Ժողովրդական Հանրապետությունը՝ որպես ընդունող երկիր, վերջինն էր ազգերի շքերթում։
Ազգերի շքերթի ժամանակ հնչել են դասական երաժշտության 19 հայտնի ստեղծագործություններ։։ Չինաստանի Ժողովրդական Հանրապետության անցման ժամանակ հնչել է «Ձոն հայրենիքին» ստեղծագործությունը։


== Ծանոթագրություններ ==
Ֆյոդորովսկոե (գյուղ, Ստուպինսկի շրջան)

Անվան այլ կիրառումների համար տե՛ս՝ ՖյոդորովսկոեՖյոդորովսկոե (ռուս.՝ Фёдоровское), գյուղ Ռուսաստանի Մոսկվայի մարզի Ստուպինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստրոգոժսկի շրջան

Օստրոգոժսկի շրջան (ռուս.՝ Острогожский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1928 թվականին։ Վարչական կենտրոնը՝ Օստրոգորժսկ։


== Աշխարհագրություն ==
Շրջանի տարածքի մակերեսը կազմում է 1725 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 57954 մարդ։ Բնակչության խտությունը կազմում էր 33,6 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ղզըլ-Ալան

Ղզըլ-Ալան, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յավնոե

Յավնոե (ուկրաիներեն՝ Явне), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Յավնոե գյուղում բնակվում էր 255 մարդ։ Բնակավայրը զբաղեցնում է 1122 կմ² տարածք։ Բնակչության խտությունը կազմում էր 227,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելմոնտե դե Տախո

Բելմոնտե դե Տախո (իսպ.՝  Belmonte de Tajo), քաղաք և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Լաս Վեգաս շրջանում։ Տարածքը 23,7 կմ² է։ Բնակչությունը 1488 մարդ (2010 թվականի տվյալներով)։


== Արտաքին հղումներ ==
Պաշտոնական էջ
www.belmontedetajo.com : Página web no oficial de Belmonte de Tajo
Թելման Զուրաբյան

Թելման Սուրենի Զուրաբյան (հունվարի 15, 1934(1934-01-15) կամ դեկտեմբերի 7, 1934(1934-12-07), Թիֆլիս, ԱԽՖՍՀ, ԽՍՀՄ - նոյեմբերի 3, 1979(1979-11-03), Մոսկվա, ԽՍՀՄ, թաղված է Երևանում), հայ արվեստաբան, լրագրող։


== Կենսագրություն ==
Թելման Զուրաբյանը ծնվել է Թբիլիսիում, ինժեներ-շինարար Սուրեն Իվանի Զուրաբյանի ընտանիքում։ 1960 թվականին ավարտել է Մոսկվայի շինարարական ինստիտուտը։ Զբաղվել է մայր հայրենիքից դուրս ապրող (մասնավորապես մոսկվայաբնակ) երևելի հայերի գործունեության (Մարիետա Շահինյան, Հ. Բաբաջանյան, Հ. Բաղրամյան, Տ. Պետրոսյան և ուրիշներ) և Հայաստանի հետ նրանց կապերի լուսաբանմամբ։ Հավաքել, մոռացությունից փրկել, ի մի է բերել նաև հանրությանը քիչ ծանոթ հայ, հատկապես «Թիֆլիսյան դպրոցի», արվեստագետների ստեղծագործությունները։ «Երջանկության ալիքները» Թիֆլիսում տարբեր ժամանակներում ապրած նկարիչների, նաև Կարապետ Գրիգորյանցի մասին պատմող արժեքավոր գործ է։
Եղել է ԽՍՀՄ Ժուռնալիստների, ՀԽՍՀ Նկարիչների միությունների անդամ։


== Երկեր ==
Волны счастья. Зурабян Тельман Суренович, Ереван, Советакан грох, 1981, 296 с.
Տարբեր ժամանակների գույներ, 1970։
Несмолкаемое эхо, Зурабян Тельман Суренович, Ереван, Айастан, 197, 244 стр. .
Անլռելի արձագանք, 1976։
Торос Рослин, Зурабян Тельман Суренович , Ереван, Советакан грох, 1978, 344 с.
Թորոս Ռոսլին, ռուսերեն՝ 1979, հայերեն՝ 1986:
Երջանկության ալիքներ, 1981։
Волны счастья: [ Эссе ], Зурабян Тельман Суренович, Баяндур А, [ред.]. Ереван, Сов. грох, 1981.


== Ծանոթագրություններ ==
Պետա Ռաթեր

Պետա Գարնեյ Էլիզաբեթ Ռաթեր (անգլ.՝ Peta Gurney Elizabeth Rutter, դեկտեմբերի 31, 1959(1959-12-31), Նոր Զելանդիա - հուլիսի 20, 2010(2010-07-20), Սիդնեյ, Ավստրալիա), նորզելանդացի դերասանուհի։ Նրա հայտնի դերերից է Ուդոնան, Սպիտակ մոգական ռեյնջերը (անգլ. Power Rangers։ Mystic Force) ֆիլմում։


== Ծանոթագրություններ ==
Յոլա

Յոլա (ռուս.՝ Ёла), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Վաշկա գետի աջ ափով՝ 120 կմ հեռավորության վրա։ Գետի երկարությունը 58 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047887
Հիդրոլոգիական ուսումնասիրությունների կոդը - 103004788
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գնչուների լեզվի միջազգային օր

«Գնչուների լեզվի միջազգային օր», ՅՈՒՆԵՍԿՕ-յի կողմից ընդունված իրադարձություն, որի նպատակ է հռչակվել գնչուների լեզվի պահպանումը, մշակույթի տարածումն և մայրենի լեզվով կրթությունը։ 2009 թվականից սկսած նշվում է յուրաքանչյուր տարի՝ նոյեմբերի 5-ին։ 2012 թվականին Խորվաթիայի խորհրդարանը պաշտոնապես ճանաչեց այն, իսկ 2015 թվականին ՅՈՒՆԵՍԿՕ-ն նոյեմբերի 5-ը հռչակեց գնչուների լեզվի համաշխարհային օր։ 2018 թվականի դրությամբ Եվրոպայի խորհրդի անդամ 16 երկրներ գնչուերենը ճանաչում են որպես փոքրամասնություն կազմող գնչուների լեզու՝ համաձայն «Տարածաշրջանային կամ փոքրամասնությունների լեզուների եվրոպական խարտիայի»։


== Ծագում ==
Իրադարձությունը տեղի է ունեցել 2008 թվականի նոյեմբերի 5-ին, Խորվաթիայի մայրաքաղաք Զագրեբում, ծագումով գնչու գիտնական և քաղաքական գործիչ Վելժկո Կայտազիի հեղինակած «Գնչուերեն-խորվաթերեն և խորվաթերեն-գնչուերեն» առաջին բառարանի շնորհանդեսի ժամանակ։ Այդ օրը ամբողջ աշխարհից և Խորվաթիայից ներկայացած գնչուական համայնքի ներկայացուցիչները ստորագրեցին կանոնադրություն, ըստ որի նոյեմբերի 5-ը Խորվաթիայի Հանրապետությունում հռչակվեց գնչուների լեզվի օր։ Կանոնադրության ստորագրումը նախաձեռնել և կազմակերպել են Վելյկո Կայտազին և «Կալի Սարա» գնչուների կրթության խորվաթական ասոցիացիան (այսօր կոչվում է Խորվաթիայի գնչուների միություն «KALI SARA»): Կանոնադրությունը ստորագրել են մոտ 150 հոգի։

Մեկ տարի անց, 2009 թվականի նոյեմբերի 3-ից 5-ը Զագրեբում կայացած Գնչուների լեզվի ստանդարտացման և կոդավորման համաշխարհային սիմպոզիումի ժամանակ, Գնչուների միջազգային միությունը և գնչուների կրթության խորվաթական «Կալի Սարա» ասոցիացիան հրապարակեցին փաստաթուղթ, ըստ որի առաջարկվում էր Նոյեմբերի 5-ը ճանաչել որպես գնչուների լեզվի համաշխարհային օր բոլոր այն երկրներում, որտեղ ապրում են գնչուները։ Այսպիսով, 2009 թվականի նոյեմբերի 5-ին այդ տոնը առաջին անգամ նշվեց պաշտոնապես ։


== Միջազգային ճանաչում ==
2012 թվականի մայիսի 25-ին կայացած նստաշրջանում Խորվաթիայի խորհրդարանը միաձայն (122 կողմ) ընդունեց պատգամավորների առաջարկ-խնդրանքը՝ աջակցելու նոյեմբերի 5-ը գնչուների լեզվի համաշխարհային օրը հռչակելու նախաձեռնությանը։ Քանի որ Խորվաթիայի կառավարությունը աշխարհում առաջինն էր հանդես եկել նման առաջարկով, նաև հրավիրեց այլ երկրների խորհրդարաններին, միջազգային կազմակերպություններին և կառույցներին, ինչպես նաև ժողովուրդներին՝ միանալու նախաձեռնությանը։
Եվ հենց Խորվաթիայի Հանրապետության խնդրանքով էլ 2015 թվականին ՅՈՒՆԵՍԿՕ-ն նոյեմբերի 5-ը հռչակեց գնչուերեն լեզվի համաշխարհային օր։


== Ծանոթագրություններ ==
Հայաստանի Բարձրագույն խումբ 2006 (ֆուտբոլ)

«Հայաստանի Բարձրագույն խումբ 2006ը» Հայաստանի ֆուտբոլի առաջնության Բարձրագույն խմբի 15-րդ առաջնությունն է։ Այն սկսվել է 2006 թվականի ապրիլի 14-ին և ավարտվել նույն թվականի նոյեմբերի 9-ին։


== Նախաբան ==


== Անվանափոխումներ ==
«Դինամո-Զենիթ» ՖԱ → «Ուլիս» ՖԱ


== Աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 


=== Անցումային հանդիպում ===


== Ռմբարկուներ ==


== Տես նաև ==
Հայաստանի Առաջին խումբ 2006
Հայաստանի Անկախության Գավաթ 2006
Հակոբ Տոնոյանի անվան Սուպերգավաթ 2006


== Արտաքին հղումներ ==
2006 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Դադիվանք (գյուղ)

Անվան այլ կիրառումների համար տե՛ս՝ Դադիվանք (այլ կիրառումներ)Դադիվանք, գյուղ Արցախի Հանրապետության Շահումյանի շրջանում, որը ներկայում գտնվում է Ադրբեջանի Հանրապետության զինված ուժերի վերահսկողության ներքո։ Ըստ Արցախի Հանրապետության վարչատարածքային բաժանման՝ այն հանդիսանում է Շահումյանի շրջանի բնակավայր, իսկ ըստ Ադրբեջանի վարչաատարածքային բաժանման՝ համարվում է Քելբաջարի շրջանի բնակավայր։ 


== Աշխարհագրություն ==
Տեղաբաշխված է հանրապետության հյուսիսային հատվածում։ Քարվաճառ շրջկետրոնից գտնվում է 30 կմ հեռավորության վրա, իսկ մայրաքաղաք Ստեփանակերտից՝ 95 կմ հեռավորության վրա։ Համայնքը բարձր լեռնային է։ Դադիվանք համայնքի սահմանային գոտով հոսում է Տրտու գետը։
Առկա են մոլիբդենի հանքային պաշարներ։


== Պատմություն ==


=== Հայ-ադրբեջանական հակամարտություն ===


==== Արցախյան պատերազմ, 1991-1994 ====


==== Հայ-ադրբեջանական պատերազմ, 2020 ====

2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Շահումյանի շրջանի Դադիվանք բնակավայրերը հանձնվել է Ադրբեջանի զինված ուժերի վերահսկողությանը։
2020 թվականի նոյեմբերին Ռուսաստանի Դաշնության նախագահ Վլադիմիր Պուտինը հայտարարեց, որ զրույց է ունեցել Ադրբեջանի նախագահ Իլհամ Ալիևի հետ և որԴադիվանք գյուղում գտնվող Դադիվանքը վերցնում է իր անձնական պաշտպանության ներքո և այնտեղ կտեղակայվեն ռուս զինծառայողներ։ Ըստ պայմանավորվածության Դադիվանքում հոգևոր ծառայություն են իրականացնելու հայ առաքելական եկեղեցու հոգևորականները, իսկ հայ ուխտավորները ռուս զինծառայողների ուղեկցությամբ կարող են այցելել վանական համալիրՄինչև 2021 թվականի մայիսը հայերը ռուս զինծառայողների ուղեկցությամբ կարողանում էին այցելել Դադիվանք, սակայն դրանից հետո ադրբեջանցիներն արգելել են այցելությունները, իսկ վանքում մնացած հոգևորականներին չեն թույլատրում փոխարինել։

		
		
		


=== Պատմամշակութային հուշարձաններ ===


==== Դադիվանք ====

Դադիվանք վանական համալիրը հայկական առաքելական միջնադարյան վանական համալիր է, գտնվում է Արցախի Շահումյանի շրջանի Դադիվանք գյուղում։ Պատմականորեն եղել է Մեծ Կվենք գավառի հոգևոր առաջնորդարանը։ Ավանդության համաձայն՝ եկեղեցին հիմնվել է Հիսուս Քրիստոսի առաքյալներից Թադևոսի հետևորդ Դադեի կողմից 1-ին դարում։ Վերջինի մասունքները գտնվել է վանական համալիրի վերանորոգման ընթացքում՝ 2007 թվականի հուլիսի 21-ին, վանքի եկեղեցիներից մեկի խորանի տակ։
Վանական համալիրը կազմված է գլխավոր կառույց հանդիսացող Կաթողիկե Սուրբ Նշան եկեղեցուց, գմբեթավոր փոքր եկեղեցուց, միանավ եկեղեցուց, Սուրբ Դադի եկեղեցուց, տաճարից, գավթից, զանգակատնից, իշխանական ապարանքից և այլ շինություններից։

		
		
		


== Համայնքային կյանք ==
2015 թվականի դրությամբ համայնքում գործում էր  գյուղապետարան, մշակույթի տուն, կա բուժաշխատող, գործում էր միջնակարգ դպրոց, որտեղ սովորում էին 18 աշակերտներ։


== Բնակչություն ==
2015 թվականին Դադիվանք համայնքի բնակչության թվաքանակը կազմում էր 136 մարդ, ընդհանուր հաշվով 26 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում էր գյուղատնտեսությամբ՝ անասնապահությամբ և հողագործությամբ։


== Նշումներ ==


== Ծանոթագրություններ ==
Մայդանովկա (այլ կիրառումներ)

Մայդանովկա, կարող է վերաբերել՝

Մայդանովկա - գյուղ, Ուկրաինայի Ժիտոմիրի մարզի Կորոստենի շրջանում
Մայդանովկա - գյուղ, Ուկրաինայի Պոլտավայի մարզի Գլոբինոյի շրջանում
Պոկրով

Անվան այլ կիրառումների համար տե՛ս՝ Պոկրով (այլ կիրառումներ)Պոկրով (ուկրաիներեն՝ Покров), քաղաք Ուկրաինայի Դնեպրոպետրովսկի մարզի Պոկրովի քաղաքային խորհուրդում։ Հիմնադրվել է 1886 թվականին։
2011 թվականի տվյալներով Պոկրով քաղաքում բնակվում էր 41 894 մարդ։ Բնակավայրը զբաղեցնում է 26 կմ² տարածք։ Բնակչության խտությունը կազմում էր 1729 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լյուիս շրջան (Արևմտյան Վիրջինիա)

Անվան այլ կիրառումների համար տե՛ս՝ Լյուիս շրջան (այլ կիրառումներ)Լյուիս շրջան (անգլ.՝ Lewis County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 008 կմ² է, բնակչությունը՝ 16, 372 մարդ (2010 թ. տվյալներով)։ Շրջկենտրոնն է Ուեստոն բնակավայրը։ Կազմավորվել է 1816 թ., Հարիսոն շրջանից։


== Ծանոթագրություններ ==
Բագան (Մարանդ)

Անվան այլ կիրառումների համար տե՛ս՝ Բագան (այլ կիրառումներ)Բագան (հայտնի է նաև Մարանդ, Բաքան, Բաքրան անվանումներով), գավառ Մեծ Հայքի Վասպուրական նահանգում, Արաքս գետից հարավ։ Գողթն և Գաբեթեան գավառների միջև։ Հայոց թագավոր Տրդատ Ա-ն (62-80 թթ.) գավառում կառուցել է տվել Բակուրակերտ ավանը (եղբոր՝ Մարաստանի թագավոր Բակուրի անունով), որը Պևտինգերյան քարտեզում նշված է որպես ՙՓիլադելֆիա՚։ Գավառը նվիրաբերվել է այնտեղ կառուցված հեթանոսական տաճարին։ II-III դարերում Բագանը կոչվել է Մարանդ քաղաքի անունով։
Միչոական

Միչոական, (իսպ.՝ Michoacán, պաշտոնական անվանումը՝ Միչոական-դե-Օկամպո (իսպ.՝ Michoacán de Ocampo), Մեքսիկայի 31 նահանգներից մեկը։ Արևմուտքում սահմանակից է Կոլիմա և Խալիսկո նահանգներին, հյուսիսում՝ Գուանախուատո և Կերետարո նահանգներին, արևելքում՝ Մեխիկո նահանգին, հարավ-արևելքում՝ Գերերո նահանգին և հարավում՝ Խաղաղ օվկիանոսին։
Նահանգի տարածքը կազմում է 59,864 կմ2։ Համարվում է Մեքսիկայի 16-րդ նահանգը և զբաղեցնում է Մեքսիկայի տարածքի 3 %-ը։ Բնակչությունը՝ 4,412,767 մարդ (ըստ 2012 թվականի տվյալների)։ Նահանգի մայրաքաղաքն է Մորելիան, որը գտնվում է Մեքսիկայի երկու խոշոր քաղաքների՝ Մեխիկոյի և Գվադալախարայի միջև։


== Պատմություն ==
Շուրջ 2000 տարի Միչոականն եղել է պուրեպեչանների բնակավայրը։ Պուրեպեչանները եղել են մեզոամերիկյան քաղաքակրության զարգացած ազգերից։ Նահանգի անունը ծագել է ացտեկական michin (ձուկ), hua (սեփական) և can (վայր) բառերից։ Ներկայիս Միչոականի տարածքում բնակվող տարասկիները իրենց միշտ համարել են պուրեպեչաններ։ 16-րդ դարի սկզբում իսպանացի նվաճողները նրանց անվանումը տվեցին իրենց իսկ լեզվից։ Հնդկացիների, տարսկիների անվանումը իրենց լեզվում նշանակում է tarascué «ճանապարհի ընկեր»։
Պուրեպեչաների լեզուն կապված չի եղել ոչ մի լեզվաընտանիքի հետ։ Չնայած լեզուն բաղկացած է բազմաթիվ այլ լեզուների տարրերից, նրանց միջև ոչ մի կարևոր կապ չի եղել։ Չնայած պուրեպեչաններն ապրել են մեզոամերիկայում, այլ բնակավայրերի հետ ոչ մի փոխհարաբերություն չեն ունեցել, քանի որ մեկուսի քաղաքականություն են վարել։


== Վարչական բաժանում ==

Նահանգն ունի 113 համայնք՝


== Ծանոթագրություններ ==


== Արտաքին հղումներ ==
Michoacán state government (Adobe Flash)
Michoacán, The Soul of Mexico  Archived 2009-03-19 at the Wayback Machine.
Municipalities of Michoacán site Archived 2005-11-24 at the Wayback Machine. (Adobe Flash)
(3514) Հուկ

(3514) Հուկ (անգլ.՝ Hooke), աստերոիդ աստերոիդների գոտու արտաքին մասում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,950308 ա. մ., առավելագույնը մոտենում է 3,1911 ա. մ. հեռավորության վրա և հեռանում 4,7095 ա. մ.։ Արեգակի շուրջ մեկ ամբողջական պտույտ է կատարում 2867,77 երկրային օրվա ընթացքում, իր ուղեծրով շարժվելով միջինում 0,125533 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3514) Հուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորատա դե Տախունյա

Մորատա դե Տախունյա (իսպ.՝ Morata de Tajuña), մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Մտնում է Լաս Վեգաս շրջանի մեջ։ Բնակչությունը 7382 մարդ։ Տարածքը՝ 32 կմ² է։


== Պատկերասրահ ==

		


== Արտաքին հղումներ ==
Պաշտոնական էջ Archived 2019-02-06 at the Wayback Machine.
Ayuntamiento Archived 2019-02-06 at the Wayback Machine.
La Guerra Civil en el Jarama y el Tajuña
Morata de Tajuña, apuntes de su pasadoArchived 2009-10-26 at the Wayback Machine.
Քեննեթ Էրրոու

Քեննեթ Էրրոու (անգլ.՝ Kenneth Joseph Arrow, օգոստոսի 23, 1921(1921-08-23)[…], Նյու Յորք, Նյու Յորք, ԱՄՆ - փետրվարի 21, 2017(2017-02-21)[…], Պալո Ալտո, Սանտա Կլարա շրջան, Կալիֆոռնիա, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր (Ջոն Հիկսի հետ համատեղ)` հավասարակշռության ընդհանուր տեսության մեջ նորարական ներդրման համար (1972)։


== Կենսագրություն ==
Ծնվել է 1921 թվականին Նյու Յորք քաղաքում՝ ռումինացի հրեաների ընտանիքում։ 1940 թ. Սիթի քոլեջում ստացել է մաթեմատիկայի բակալավրի աստիճան, այնուհետև Կոլումբիայի համալսարանում 1941 թվականին՝ մագիստրոսի, իսկ 1951 թվականին՝ դոկտորի աստիճան տնտեսագիտության ոլորտում՝ «Սոցիալական ընտրությունը և անհատական արժեքները» ուսումնասիրության համար։ Աշխատել է Չիկագոյի, Ստենֆորդի և Հարվարդի համալսարաններում։
1983-1986 թթ. եղել է Միջազգային տնտեսագիտական ասոցիացիայի, իսկ 1956 թվականին՝ Տնտեսագիտական ընկերության նախագահը։ ԱՄՆ տնտեսագիտական ասոցիացիայի նախագահ (1973)։ Պարգևատրվել է Ջ․ Կլարկի անվան շքանշանով (1957), անդամակցում է Games and Economic Behavior ամսագրի խմբագրական աշխատանքներին։ 2012 թ. մարտի 30-ին նրան շնորհվել է Տնտեսագիտության բարձրագույն դպրոցի վաստակավոր պրոֆեսորի կոչում։
1947 թվականին ամուսնացել է Սելմա Շվեյցարի հետ։ Ունի 2 որդի։


== Աշխատություններ ==
Սոցիալական ընտրությունը և անհատական արժեքները (1951)
Դասական տնտեսության բարեկեցության բազային տեսությունների ընդլայնումը (1954)
Կապիտալի փոխարինումը աշխատանքով և տնտեսական արդյունավետությունը (1961)
Պետական ինվեստիցիաները, շահույթի նորման և օպտիմալ հարկային քաղաքականությունը (Մ․ Կուրցի հետ համատեղ) (1970)


== Տես նաև ==
Նոբելյան մրցանակի դափնեկիր տնտեսագետների ցանկ


== Գրականություն ==
Блауг М. Эрроу, Кеннет Дж. // 100 великих экономистов после Кейнса = Great Economists since Keynes: An introduction to the lives & works of one handred great economists of the past. — СПб: Экономикус, 2009. — С. 370-374. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Աղբյուրներ ==
Քեննեթ Էրրոու


== Ծանոթագրություններ ==


== Արտաքին հղումներ ==
Լուսանկարներ
Քեննեթ Էրրոուի ինքնակենսագրությունը Նոբելյան մրցանակների կայքում (անգլ.)
Քեննեթ Էրրոու (անգլ.)
Էրի Միլլեն

Էրի Միլլեն (անգլ.՝ Ari Millen, հունվարի 19, 1982(1982-01-19), Կինգստոն, Ֆրոնտենակ, Օնտարիո, Կանադա), կանադացի դերասան։


== Կենսագրություն ==
Միլլենը հայտնի է BBC America-ի «Մթին երեխա» սերիալի 4 դերերի շնորհիվ։
Նա շոուին միացել է երկրորդ եթերաշրջանի ընթացքում, իսկ երրորդ եթերաշրջանում միացել է հիմնական կազմին։ Երրորդ եթերաշրջանի ընթացքում խաղալով չորս տարբեր դերեր Միլլենը գովասանքի է արժանացել հեռուստատեսային քննադատների կողմից։
Միլլենը ծնվել է Օնտարիո նահանգի Քինգստոն քաղաքում, և 2007 թվականին ավարտել է Ռայերսոնի համալսարանը՝ բակալավրի աստիճանով։ Նա հայտնվել է այնպիսի սերիալներում, ինչպիսիք են «Ռեգենեզիսը», «Նիկիտան», «Նորակոչիկները» և  «Թագավորությունը», նախքան «Մթին երեխան» հեռուստասերիալում դեր ստանալը։


== Անձնական կյանք ==
Միլլենը ամուսնացել է կանադացի դերասանուհի Կասանդրա Սանթոսի հետ։ Նրանք ունեն դուստր Լիլի անունով, և որդի՝ Լեո անունով։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Ալբերտո Ալեսինա

Ալբերտո Ալեսինա (իտալերեն՝ Alberto Francesco Alesina, ապրիլի 29, 1957(1957-04-29), Բրոնի, Պավիա, Լոմբարդիա, Իտալիա - մայիսի 23, 2020(2020-05-23), Նյու Յորք, Նյու Յորք, ԱՄՆ), իտալացի տնտեսագետ, Հարվարդի համալսարանի պրոֆեսոր։ Ամերիկյան արվեստի և գիտությունների ակադեմիայի անդամ (2006)։


== Կենսագրություն ==
1981 թվականին Միլանի Բոկկոնի համալսարանում ստացել է տնտեսագիտության բակալավրի աստիճան։ Նա դարձել է Հարվարդի համալսարանի մագիստրոս (1985), այնուհետև ստացել է դոկտորի կոչում (1986)։
1988 թվականից դասավանդում է Հարվարդի համալսարանում։ 2003-2006 թվականներին՝ Հարվարդի համալսարանի տնտեսագիտության ամբիոնի դեկան։ Տնտեսական հետազոտությունների ազգային բյուրոյի ծրագրերի տնօրեն։ Գիտական հետազոտությունների հիմնական ոլորտը քաղաքական տնտեսությունն է։
«Լիբերալիզմը ձախ գաղափար է» գրքում նա հերքում է կարծրատիպային գաղափարները սոցիալ-տնտեսական քաղաքականության վերաբերյալ՝ պնդելով, որ նրանք, ովքեր ոչ միայն խոսքերով, այլ իրականում հոգ են տանում աղքատների կարիքների մասին, պետք է պաշտպանեն մերիտոկրատիան, մրցակցությունը, ճկուն աշխատաշուկաները և կապիտալի շուկաները, հավասարակշռված բյուջեն և պետության հեռացումը տնտեսությունից։


== Հրապարակումներ ==


=== Գրքեր ===
Alberto Alesina, Nouriel Roubini, Gerald D. Cohen Political Cycles and the Macroeconomy. MIT Press, 1997.
Alberto Alesina, Olivier Blanchard et al. Designing Macroeconomic Policy for Europe. CEPR, London, 1997.
Альберто Алесина, Франческо Джавацциru Либерализм — это левая идея = Il liberismo è di sinistra (2007). — М.: Альпина Бизнес Букс, 2011. — 172 с.


=== Հոդվածներ ===
Дж. И. Альт, А. Алезина. Политическая экономия: общие проблемы // Политическая наука: новые направления. / Под ред. Гудин Р. и Клингеманн Х.-Д. — М.: «Вече», 1999. — С. 625–656.
Альберто Алесина, Роберто Перотти. Политическая экономия бюджетного дефицита. // Очерки о мировой экономике. Выдающиеся экономисты мира в Московском Центре Карнеги. / Под ред. А. Ослунда и Т. Малевой. — М.: Гендальф, 2002.
Альберто Алесина, Николя Фукс-Шундельн "Гуд бай", Ленин? Влияние социализма на предпочтения людей относительно политики перераспределения // Beyond Transition — Экономический вестник о вопросах переходной экономики. № 6, 2005.
Альберто Алесина, Паола Джулиано. Культура и институты. Часть I. // Вопросы экономики, 2016, № 10. С. 82-111.
Альберто Алесина, Паола Джулиано. Культура и институты. Часть II. // Вопросы экономики, 2016, № 11.


== Ծանոթագրություններ ==


== Արտաքին հղումներ ==
Личная страница на сайте Гарвардского университета Archived 2020-04-20 at the Wayback Machine.
Алесина А., Джавацци Ф. Либерализм — это левая идея (конспект книги)
Цывинский О., Гуриев С. Левый либерализм // Ведомости, 23.12.2008
Алесина А. Либерализм — идея для левых // Лекция в Политехническом музее (անգլ.)
Թրենթ (այլ կիրառումներ)

Թրենթ։

Թրենթո — քաղաք Իտալիայում։
Թրենթ — կոմունա Գերմանիայում։
Թրենթ — գետ Մեծ Բրիտանիայում։
Թրենթի եպիսկոպոսություն — եպիսկոպոսություն Իտալիայում։